ישיבת מליאה, כנסת 25, פרוטוקול מספר 148, 2024-02-13 00:00

אמיר אוחנה: חברות וחברי הכנסת, כבוד השר, אני מתכבד לפתוח את ישיבת הכנסת

אמיר אוחנה:  היום יום שלישי, ד' באדר א' התשפ"ד, 13 בפברואר 2024

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונח היום על שולחן הכנסת הסכם אזור סחר חופשי בין ממשלת מדינת ישראל לבין ממשלת הרפובליקה הסוציאליסטית של וייטנאם

דן מרזוק:       עוד הונחו על שולחן הכנסת החלטת ועדת האתיקה בקובלנה כנגד חבר הכנסת איימן עודה, וכן החלטת ועדת האתיקה בעניין חיסיון פרוטוקולים של דיוני הוועדה

דן מרזוק:  תודה

אמיר אוחנה: אגב, אומרים ממשלת מדינת ישראל או ממשלת ישראל?      

דן מרזוק: כך כתוב בהסכם

אמיר אוחנה: כך כתוב בהסכם, ממשלת מדינת ישראל

אמיר אוחנה:  אוקיי

אמיר אוחנה: הנושא הראשון על סדר-היום: נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת

אמיר אוחנה:  עד שאקבל לידיי את הרשימה, ראשונת הדוברים תהיה חברת הכנסת טטיאנה מזרסקי, בבקשה

טטיאנה (טניה) מזרסקי: אדוני היושב-ראש, חבריי חברי הכנסת, לא יכולתי לשתוק

טטיאנה (טניה) מזרסקי:  השבוע ראיתי בעיתונות ש-108 מחלקות פנימיות בבתי חולים נמצאות פשוט על סף קריסה

טטיאנה (טניה) מזרסקי:  התפוסה היא מעל 120%

טטיאנה (טניה) מזרסקי:  המערכת קורסת

טטיאנה (טניה) מזרסקי:  ומה אני רואה? אנחנו לא רואים שהממשלה משקיעה בצמצום הפערים האלה בתקציב

טטיאנה (טניה) מזרסקי:  אני אביא לכם דוגמה

טטיאנה (טניה) מזרסקי:  35 מיליון שקלים מועברים לעידוד השתמטות משירות צבאי, במקום להעביר את זה למערכת הבריאות, למיגון בתי חולים, למיגון יחידות אונקולוגיות בבתי חולים

טטיאנה (טניה) מזרסקי:  בריאות טובה היא זכות בסיסית של כל אזרח במדינה, ואני אמשיך להיאבק ולקרוא לשינוי עד שהזכות הזאת תמומש

אמיר אוחנה: תודה לגברתי

אמיר אוחנה:  חבר הכנסת יונתן מישרקי, ואחריו – חבר הכנסת משה סולומון

יונתן מישרקי: אדוני היושב-ראש, חבריי חברי הכנסת, אני רוצה לעלות פה ולנצל את הבמה הזו ולדבר על שימוש המשטרה בבואש

יונתן מישרקי:  בשבוע שעבר, ברחוב שמואל הנביא פינת יחזקאל בירושלים התקיימה הפגנה על ידי תושבים שהגיעו מחוץ לשכונה

יונתן מישרקי:  המשטרה השתמשה בבואש, לתוך בתים של אנשים ולתוך בתי מדרש

יונתן מישרקי:  הריח היה בלתי נסבל

יונתן מישרקי:  כשעברתי שם ביום שישי בנוסעי ברכב עדיין היה חריף מאוד וקשה מאוד

יונתן מישרקי:  אנשים סבלו את זה בתוך הבתים שלהם, בתוך שבת קודש

יונתן מישרקי:  ישבו סביב שולחן שבת עם מגבות רטובות על הפרצוף

יונתן מישרקי:       אני קורא מכאן לשר לביטחון לאומי

יונתן מישרקי:  רבותיי, אני לא מדבר עכשיו על האיפה ואיפה – איפה כן משתמשים, איפה לא משתמשים

יונתן מישרקי:  זה עוד נושא בפני עצמו שראוי לגינוי

יונתן מישרקי:  אבל לא ייתכן שבצורה ברוטלית, לתוך בתים של אנשים חפים מפשע, שאפילו לא הפגינו ולא הצטרפו – אנשים מבחוץ באו לשכונה – וסבלו מזה במשך ימים רבים עוד אחר כך; לפחות עד יום שני בערב, אחרי זה

יונתן מישרקי:  מכאן זו הקריאה שלי כרגע למשטרה

יונתן מישרקי:  תודה

אמיר אוחנה: אכן נושא ראוי

אמיר אוחנה:  אנחנו עוסקים בימים האלה הרבה במושג collateral damage, נזק אגבי, וגם בהקשר של האמצעים הבלתי-קטלניים, כמו הבואש, שווה לדון בנושא הזה

אמיר אוחנה:       חבר הכנסת משה סולומון, בבקשה

משה סולומון: תודה, אדוני היושב-ראש

משה סולומון:  גם היום אני עומד כאן כדי להזכיר את אחד מאותם גיבורים לוחמים מבני הקהילה האתיופית שמקריבים במלחמה הזו

משה סולומון:  סמל ראשון אוריה איימלק גושן מירושלים, בנם של חבריי היקרים איוב ויפית גושן, לוחם בסיירת גבעתי שנפל בקרב ברצועת עזה כשהוא רק בן 21

משה סולומון:  ידידי הקרוב איוב, אבא של אוריה, הספיד אותו בהלווייתו ואמר: תמיד היית גאה להיות הבן שלי – מהיום אני גאה להיות אבא של אוריה, שעמד בגאון כדי להגן על העם והארץ

משה סולומון:       איוב ויפית היקרים, אתם גאים באוריה

משה סולומון:  עם ישראל כולו גאה בכם ובבן שגידלתם עם ערכים וציונות

משה סולומון:  בן שהיווה עוגן חזק ותקווה לחבריו ולמשפחתו

משה סולומון:  בסרטון שהשאיר אוריה וביקש להפיץ אותו במידה שיקרה לו משהו – סרטון שהפך לצוואה – אומר אוריה מילים כל כך עוצמתיות בכזאת פשטות שמאפיינת אותו: אני רוצה שתחייכו ותזכרו רק חיוכים

משה סולומון:  זה הכי חשוב לחייך

משה סולומון:  בסופו של דבר מה שמשאיר אותנו – ולזכור את זה לא רק בתור סיסמה – זה מה שאנחנו, זה מה שעושה אותנו

משה סולומון:  חיוך זה הכוח שלנו

משה סולומון:  איפה ישנם עוד אנשים כמו האיש ההוא אשר היה כערבות הבוכיות? יהי זכרו ברוך

אמיר אוחנה: אמן ואמן

אמיר אוחנה:  תודה רבה

אמיר אוחנה:  חברת הכנסת מטי צרפתי הרכבי, ואחריה, אחרון הדוברים לשלב זה – חבר הכנסת ואליד אלהואשלה

אמיר אוחנה:  בבקשה, גברתי

מטי צרפתי הרכבי: מכובדי יושב-ראש הכנסת, כנסת נכבדה, היום, שבועיים לפני הבחירות המוניציפליות, ערכתי כנס "מנהיגה מקומית" בהשתתפות עשרות מועמדות מרחבי הארץ, ראשות רשויות מכהנות ונציגות ארגונים המקדמים שוויון מגדרי

מטי צרפתי הרכבי:  הצגתי תוצאות סקר מרשים, שמראה כי הציבור דורש שתהיינה נשים בצמתי קבלת החלטות בממשלה, במשרדי הממשלה, ברשויות המקומיות - - -      

אמיר אוחנה: הציבור דורש או דורשת?     

מטי צרפתי הרכבי: הציבור דורשת, אבל גם דורש

מטי צרפתי הרכבי:  זה די דומה בין גברים לנשים

מטי צרפתי הרכבי:  וכמובן, נדמה לי ש-80% חושבים שנשים צריכות להיות בקבינט המלחמה, שאנחנו יודעים

מטי צרפתי הרכבי:  אז נשים צריכות להיות בצומתי קבלת ההחלטות, כולל בקבינט המלחמה

מטי צרפתי הרכבי:       אז היום, יותר מתמיד, אני קוראת לכל האזרחיות והאזרחים לצאת בראש ובראשונה להצביע, ולהצביע רק ברשימות שיש בהן ייצוג שוויוני לנשים

מטי צרפתי הרכבי:  הגיע הזמן לשינוי אמיתי במדינה

מטי צרפתי הרכבי:  תודה, אדוני

אמיר אוחנה: תודה לגברתי

אמיר אוחנה:  ואני קורא לחבר הכנסת ואליד אלהואשלה, אחרון הדוברים

אמיר אוחנה:  כאמור, לאחר מכן נעבור לנושא הבא

וליד אל-הואשלה: מכובדי היושב-ראש, חבריי חברי הכנסת, היום השתתפתי בדיון בוועדה לביקורת המדינה על הפשיעה בחברה הערבית, והיה בוועדה ציטוט של חברת הכנסת טלי גוטליב, ולמען האמת ציטוט היסטורי

וליד אל-הואשלה:  היא אמרה שבן גביר, השר לביטחון לאומי, הוא לוחם למען זכויות האדם

וליד אל-הואשלה:  ואני מופתע, איך השר בן גביר, שמונה לתפקיד השר לביטחון לאומי שאמון על ביטחון הציבור, שאמון על הביטחון של כלל אזרחי המדינה, נכשל בתפקיד שלו

וליד אל-הואשלה:  ב-2022 היו לנו 116 נרצחים, לעומת 244 נרצחים ב-2023, והשר הלוחם למען זכויות אדם הרס – בתקופה שלו היו יותר הריסות בנגב, 3,283 בתים נהרסו

וליד אל-הואשלה:  השר שמציק, מטריד את החברה הערבית

וליד אל-הואשלה:  הגיע הזמן שהשר ינהל את המשטרה בצורה נכונה, יפחית את מספר הרציחות בחברה הערבית ויביא לביטחון של כלל תושבי המדינה

וליד אל-הואשלה:  תודה

אמיר אוחנה: תודה רבה לחבר הכנסת אלהואשלה

אמיר אוחנה: [רשומות (הצעות חוק, חוב' כ/994)

אמיר אוחנה: ] 

אמיר אוחנה: כאמור, אנחנו עוברים לנושא הבא: הצעת חוק העונשין (תיקון מס' 150) (הפחתת תוספת הפיגור על אי-תשלום קנס), התשפ"ד–2024, של חברי הכנסת יונתן מישרקי, יוסף עטאונה, אחמד טיבי וקבוצת חברי כנסת בקריאה הראשונה

אמיר אוחנה:  אני מזמין את חבר הכנסת יונתן מישרקי להציג את הצעת החוק, בבקשה

אמיר אוחנה:  עד עשר דקות לרשותך, אדוני, מרגע זה

יונתן מישרקי: תודה רבה, אדוני היושב-ראש

יונתן מישרקי:  מכובדי השר, חברי חבר הכנסת הרב אייכלר, בחומש דברים התורה אומרת: "כי תשה ברעך משאת מאומה, לא תבֹא אל ביתו לעבֹט עבֹטו

יונתן מישרקי:  בחוץ תעמד, והאיש אשר אתה נשה בו יוציא אליך את העבוט החוצה"

יונתן מישרקי:       מצווה זו מדברת על אופן גביית חובות מהחייב ומחולקת לשני חלקים מרכזיים

יונתן מישרקי:  החלק הראשון מדבר על כך שכאשר מגיעה שעת הפירעון אסור למלווה ללכת לפרוע את חובו מהלווה, אלא רק לשליח בית דין, וזאת כדי לא לגרום תחושת אי-נעימות ללווה

יונתן מישרקי:  החלק השני מדבר: לשליח בית דין אסור להיכנס לתוך ביתו של הלווה, למשכן חפצים מתוך הבית, אלא רק חפצים שהמלווה הוציא אל מחוץ לביתו

יונתן מישרקי:  המסר המרכזי במצווה זו הוא הרגישות היתרה לתחושות הזולת

יונתן מישרקי:  ידועה גם פסיקת השולחן ערוך בהלכות חושן משפט, שאופן הגבייה מהחייב צריך להיעשות תוך התחשבות ביכולותיו הכלכליות, וזאת מבלי לפגוע ביכולתו להמשיך ולהתפרנס בכבוד וביכולתו להחזיר את חובותיו

יונתן מישרקי:       הכותרת של הצעת חוק זו הינה "הפחתת תוספת הפיגור על אי-תשלום קנס"

יונתן מישרקי:  שיעור תוספת הריבית על קנסות בגין עבירות מינהליות ופליליות הקבועה כיום בחוק היא 50% מגובה הקנס, ובתום כל תקופה של שישה חודשים שעברו מן המועד הקבוע לתשלום מוסיפים 5% נוספים מן הקנס

יונתן מישרקי:  דוח מבקר המדינה שפורסם לפני חצי שנה מצא כי כמעט 40% מחובות האזרחים למדינה מקנסות ואגרות נובע מתוספת פיגורים, הפרשי הצמדה, ריבית והוצאות גבייה

יונתן מישרקי:       הפחתת תוספת הפיגור תהווה בשורה חברתית חשובה, ובפרט עבור השכבות החלשות והאוכלוסייה המבוגרת, שלא פעם נאלצים לפגר בתשלום מסיבות כאלה ואחרות, ומוצאים את עצמם עומדים בפני שוקת שבורה של תשלום כפל קנסות וריבית פיגורים בסכומים גבוהים

יונתן מישרקי:  אין חולק על כך שיש צורך להשתמש בכלים משמעותיים לצורך מימוש הליכי הגבייה בצורה אפקטיבית, אך לצד זאת עלינו לדאוג שהשימוש בכלים אלו ייעשה באופן מידתי

יונתן מישרקי:       הצעת החוק המקורית ביקשה לתקן את חוק העבירות המינהליות, אך במסגרת הדיונים שנערכו בנושא הצעת החוק בוועדת החוקה, וגם פה מעל דוכן המליאה, ביקש שר המשפטים להרחיב את הצעת החוק הזו גם לחוק העונשין

יונתן מישרקי:       לפי נוסח ההצעה, כפי שהונח על שולחן הכנסת לקריאה ראשונה, על קנס פלילי שלא שולם במועד תתווסף תוספת פיגור בשיעור של 35% מהקנס או מחלקו שטרם שולם, וממועד זה ועד התשלום בפועל יתווספו לקרן הקנס ריבית שקלית ודמי פיגורים במודל של הרפורמה בחוק פסיקת ריבית והצמדה

יונתן מישרקי:  כללים אלו יחולו על קנס מכוח חוק העבירות המינהליות, על קנסות מכוח חוק סדר הדין הפלילי ועל קנסות מכוח חוק העונשין, שמטיל בית המשפט אחרי ניהול ההליך הפלילי

יונתן מישרקי:       הריבית הגבוהה הקיימת כיום על פיגור בתשלום קנסות אינה משיגה בהכרח את מטרתה העיקרית, שהיא גבייה אפקטיבית ויעילה, ולכן הפחתת נטל הריבית הינה הכרחית

יונתן מישרקי:  דרך אגב, אני אומר שאת הצעת החוק הזו עשינו בשיתוף פעולה יחד עם ההוצאה לפועל והמרכז לגביית קנסות

יונתן מישרקי:  הצעת החוק הזו, לפי הבנתנו וגם לפי הבנתם המקצועית, תשפר את סיכויי ואחוזי הגבייה בכל הפרמטרים, לכל מי שגובה דרכם את הקנסות

יונתן מישרקי:       אני רוצה ומבקש להודות לשר המשפטים על התמיכה בחוק וגם על הרחבתו; לשר האוצר; ליושב-ראש ועדת החוקה חבר הכנסת שמחה רוטמן, שעבדנו בשביל להביא אותו לקריאה ראשונה – לא פחות מחמישה כינוסי ועדות לטובת העניין; לגב' גלי שלום; להנהלת הוועדה, כמובן

יונתן מישרקי:  וכמובן ליועצת המשפטית, שגם עומדת פה ונמצאת פה, הגב' טליה ג'מאל, שליוותה את הצעת החוק ואת המשאים ומתנים מול כל המשרדים הרלוונטיים

יונתן מישרקי:  כמובן שאני אבקש את תמיכת כולם בהצעת חוק חברתית זו

יונתן מישרקי:  תודה רבה לכולם

אמיר אוחנה: תודה רבה, ונעבור כעת ליתר המציעים

אמיר אוחנה:  חבר הכנסת יוסף עטאונה, בבקשה, במסגרת זמנים של עד חמש דקות

אמיר אוחנה:  בבקשה, אדוני

יוסף עטאונה: תודה רבה, כבוד היושב-ראש

יוסף עטאונה:  אני דווקא רוצה להתחיל ולהצטרף לתודות של חברי מישרקי

יוסף עטאונה:  אני רוצה להודות גם לשר המשפטים על התמיכה בהצעת החוק, גם ליושב-ראש ועדת החוקה חבר הכנסת שמחה רוטמן, גם ליועצת המשפטית טליה ג'מאל שנמצאת כאן

יוסף עטאונה:  באמת תודה לכל מי שעזר בקידום הכנת הצעת החוק לקריאה ראשונה

יוסף עטאונה:  ואכן, מדובר בחוק חברתי ממדרגה ראשונה, שבא בעיקר לעזור לאוכלוסיות מוחלשות, לאנשים שאין להם יכולת כלכלית לעמוד בריביות שנוספו במשך זמן רב כתוצאה מקנסות שקיבלו

יוסף עטאונה:       הצעת החוק מדברת על הורדת תוספת הריבית על פיגור באי-תשלום קנס

יוסף עטאונה:  במצב שקיים היום בחוק, על אי-תשלום קנס במועד משלמים תוספת של 50%

יוסף עטאונה:  הצעת החוק שאנחנו מקדמים ומביאים היום להצבעה מדברת על הורדת התוספת ב-15%, ל-35%

יוסף עטאונה:  כמו כן, אחרי התקופה הראשונה, בחוק כיום, על כל שישה חודשים צריך לשלם תוספת של 5%, ומהיום יחול הסדר אחר על הצעת החוק

יוסף עטאונה:  ולכן, הצעת החוק באה להוריד את הקנסות ולתת אפשרות לאנשים שאין להם את היכולת לשלם את הפיגורים האלה כן לשלם

יוסף עטאונה:  אנחנו רואים בזה עזרה לשכבות החלשות ולמי שצבר קנסות

יוסף עטאונה:      היתרון בהצעת החוק – בהתחלה, כשחשבנו על החוק, זה היה רק על קנסות מינהליים, ובהמשך הדיון בוועדת החוקה, בהכנה לקריאה ראשונה, זה הורחב לכלל הקנסות

יוסף עטאונה:  גם מי שמתחיל בהליך משפטי בתוך בתי המשפט, אז בסוף ההליך, אם יש קנס – זה יחול גם עליו

יוסף עטאונה:  הרחבנו את החוק על כל הקנסות

יוסף עטאונה:       ולכן, אני פונה לכולם, לכל מי שנמצא מחברי הכנסת – תתמכו בהצעת החוק, כי בזה אנחנו עוזרים להמון אנשים

יוסף עטאונה:  תודה

אמיר אוחנה: תודה לחבר הכנסת עטאונה

אמיר אוחנה:  חבר הכנסת אחמד טיבי, בבקשה

אמיר אוחנה:  גם כן, במסגרת זמנים של עד חמש דקות לרשותך

אחמד טיבי: תודה, מכובדי היושב-ראש

אחמד טיבי:  תודה לחבר הכנסת מישרקי, לחברי חבר הכנסת יוסף עטאונה, גם לשר המשפטים, גם ליועצת המשפטית

אחמד טיבי:  מדובר בחוק שאכן עונה על ההגדרה "חוק חברתי"

אחמד טיבי:  קנסות מינהליים, שאם לא משלמים אותם, תוספת הפיגור היא 50%, ואחרי שישה חודשים - - -     

התיירות חיים כץ: 	 זה רק מינהלי?     

אחמד טיבי: דקה, דקה, זה היה המקור של החוק

אחמד טיבי:  אחר כך היה הסדר בתוך הוועדה, בדיון האחרון, ששמו גם קנסות פליליים

התיירות חיים כץ: תחבורה?     

אחמד טיבי: גם תחבורה

אחמד טיבי:  והכול ביחד עכשיו

אחמד טיבי:  ואני חושב שזה מהלך מצוין שירחיב את החוק

אחמד טיבי:  אני רוצה להזכיר לטובה את עמיתי, חבר הכנסת לשעבר אוסאמה סעדי, שגם ניסה לקדם את החוק הזה

אחמד טיבי:  זה חלק מסדרת חוקים שאני מגיש בכנסת הזאת ובכנסת הקודמת לגבי הקנסות, כי הם נטל כלכלי בעיקר על הנזקקים והקשישים

אחמד טיבי:       במקום תוספת פיגור של 50% בחלוף המועד הראשון לתשלום הקנס, תוספת הפיגור תעמוד על 35% בלבד, בין שהקנס הוטל על ידי בית משפט – השר כץ – או גורם אחר, דוגמת המשטרה, ובין שהוטל מכוח חוק העבירות המינהליות, חוק סדר הדין הפלילי או חוק העונשין

אחמד טיבי:       הרפורמה החדשנית של פסיקת ריבית והצמדה בתקופת הפיגור שלאחר התוספת שהופחתה, במקום שיתווספו לקנס 10% נוספים בכל שנה – 5% בכל חצי שנה – יחולו הוראות חוק פסיקת ריבית והצמדה, ודמי הפיגורים יתווספו לחוב אחד לשלושה חודשים, בלי מנגנון ריבית דריבית

אחמד טיבי:  במצב הריבית הנוכחית, מדובר על 12% בשנה, וזה צפוי לרדת ככל שתפחת הריבית במשק

אחמד טיבי:  למשל, על קנס בגובה 1,000 שקלים, ששולם באיחור של שנה, תתווסף תוספת פיגור של 600 שקלים, בעוד שעל פי ההצעה שאושרה, ההצעה שלנו, בתום שנה יתווספו במצב המשק הנוכחי כ-470 שקלים בלבד

אחמד טיבי:  ואם ריבית בנק ישראל תופחת, גם סכום זה יופחת בהתאם

אחמד טיבי:       לפי הצעת החוק – יש חברי כנסת בש"ס שהם חברי כנסת טובים, אני חייב להודות

אחמד טיבי: לא, כי אתה מסתכל כל הזמן ובוהה, ינון

ינון אזולאי: - - -     

אחמד טיבי: אתה יושב ליד אחד כזה

ינון אזולאי: - - -      

התיירות חיים כץ: אתה יכול להקריא את השמות?     

אחמד טיבי: לא, אני לא רוצה לגרום נזק רבתי

אמיר אוחנה: א

אמיר אוחנה:  אתה מזיק להם בפריימריז

אחמד טיבי: אני אמרתי

אחמד טיבי:  בפריימריז המורחבים

אמיר אוחנה: ב

אמיר אוחנה:  יש חברי כנסת בש"ס שהם לא טובים?     

אחמד טיבי: הוא צודק

ינון אזולאי: זה מה שאמרתי - - -      

אחמד טיבי: היושב-ראש צודק, מה לעשות

אחמד טיבי:       לפי הצעת החוק, על קנס פלילי שלא שולם במועד תתווסף תוספת פיגור בשיעור 35% מהקנס או מחלקו שטרם שולם, ומהמועד האמור ועד לתשלום בפועל יתווספו לקרן הקנס ריבית שקלית ודמי פיגורים במודל של הרפורמה בחוק פסיקת ריבית והצמדה

אחמד טיבי:       כללים אלה יחולו על קנס מכוח חוק העבירות המינהליות, דוגמת קנס על הפרה של חוק איסור אלימות בספורט שמוטל על ידי שוטר במגרש, למשל, או על קנסות מכוח חוק סדר דין פלילי, דוגמת קנס על רעש שמטילה רשות מקומית בשל הפרת חוק עזר, ועל קנסות מכוח חוק העונשין, שמטיל בית המשפט אחרי ניהול הליך פלילי

אחמד טיבי:      ביחס לכלל הקנסות הפליליים, עומד על 50% תוספת פיגור בחלוף המועד שנקבע לתשלום ו-5% נוספים בתום כל התקופה של שישה חודשים

אחמד טיבי:  כמו שאמרנו בהתחלה, התוספת הראשונה תופחת ל-35%

אחמד טיבי:  בנוסף, הבשורה המובאת היום היא ההסכמה לבצע את התיקון בחוק העונשין כך שהאחידות תישמר עם כל סוגי הקנסות הפליליים, וההחרגה של עבירות תעבורה מסוימות שאותן הציע יושב-ראש הוועדה בהסכמה עם משרד האוצר נוגעת רק לעבירות דוגמת חניה באדום-לבן, שהן היום עבירות קנס פליליות

אחמד טיבי:      משפט לסיכום בשפה הערבית

אחמד טיבי:  (אומר דברים בשפה הערבית:)

אמיר אוחנה: חבר הכנסת רון כץ, בבקשה

אמיר אוחנה:  אנחנו עוברים לדיון האישי

אמיר אוחנה:  עד שלוש דקות לרשותך, אדוני

רון כץ: תודה רבה, אדוני היו"ר

רון כץ:  החוק הזה מגיע בשביל לעזור למי שלא יכול לעמוד בכל כפל הקנס, כפל קנס, כפל קנס, שאנחנו מכירים, והוא מביא לשינוי אמיתי בגביית הקנסות

רון כץ:  החוק הזה ינסה לעשות איזון בין ענישה נכונה של מי שמסרב לשלם ובין אלה שבאמת צריכים את העזרה שלנו

רון כץ:  ולכן, אני עומד פה היום מבקש להצביע בעד החוק הזה

רון כץ:  חוק חברתי ממדרגה ראשונה, שעשיתי יחד עם חברי, חבר הכנסת יונתן מישרקי, יו"ר ועדת הבריאות, שמוכיח באמת פעם אחר פעם שהוא נמצא במקום הנכון

רון כץ:      זו גם הזדמנות לפרגן וגם לומר שכשמדברים על אחדות, אז ככה עושים את זה

רון כץ:  עושים באמת, עובדים בשביל הציבור בלי – ככה עושים את זה

רון כץ:      החוק הזה, בסופו של דבר, ייתן מענה אמיתי לאיחור של תשלומים של רשויות מקומיות שבאמת מתקשות בגבייה

רון כץ:  ואנחנו רואים שיש הרבה מאוד ועדות, משרדים, הרבה מאוד דברים שרשויות מקומיות עושות – ואני באתי מרשות מקומית, אז אני יודע איך זה עובד – בשביל למצות את הזכויות; אלה שבאמת צריכים שיסתכלו עליהם רגע ויבינו את הבעיה, כי הם באמת לא מצליחים לשלם את החובות

רון כץ:  ומי שמאחר בתשלומים – הוא לא מאחר בתשלומים כי הוא רוצה

רון כץ:  בדרך כלל הוא יאחר גם בתשלומי החשמל, בתשלומי המים, בתשלומי הגנים

רון כץ:  האוכלוסייה הזו – החתך באוכלוסייה הזו הוא מאוד-מאוד ספציפי

רון כץ:  ואני באמת שם בצד את מי שהוא עבריין ולא רוצה לשלם

רון כץ:  הם בדרך כלל יהיו אלה שעובדים בכמה עבודות בשביל שיהיה אוכל בבית, וסדרי העדיפויות שלהם לא מאפשרים להם לשלם את החובות האלה

רון כץ:  אז במקום לעזור להם ולתת להם יד, המדינה מגדילה את החובות שלהם ומגדילה גם את הפערים החברתיים ולא מאפשרת להם להרים את הראש מעל המים

רון כץ:      אז נכון, אנחנו באמת צריכים גם לעמוד על זכויות המדינה ולהפעיל סנקציות על מי שמאחר בתשלומים

רון כץ:  והחוק הזה הוא חוק שיאזן בין הדברים האלה ויביא באמת מענה אמיתי בין אלה שלא יכולים, שרואים את כפל הקנס ונחרדים

רון כץ:  הם ראו גם את הקנס הראשון והם צריכים להחליט אם הם משלמים את התשלום לחוג, אם הם משלמים את חשבון החשמל, או שהם בטעות משלמים איזשהו קנס שהם לא הספיקו לעשות

רון כץ:  ואז הם גם רצים לעירייה, רצים לרשויות, ואומרים להן, תשמעו – כל העבירות הן עבירות נמוכות, וזה ברור

רון כץ:  אנחנו מדברים באמת על עבירות נמוכות

רון כץ:  ואני הייתי בסיטואציות האלה שאזרח, תושב, מגיע אליך ואומר לך: תשמע, אני בוחר בין המקרר שלי לבין לשלם את הקנס הזה, ואתה שם ואתה צריך להחליט

רון כץ:  וסוף-סוף, באמת אחרי הרבה זמן ועבודה קשה, תהיה לנו את הדרך לעזור לאותם אנשים

רון כץ:       אני רוצה להודות ליו"ר ועדת החוקה, לצוות המשפטי ולכל מי שלקח חלק בחוק הזה, ואני מאוד גאה להיות חתום עליו

רון כץ:  תודה רבה, אדוני

אמיר אוחנה: תודה לאדוני

אמיר אוחנה:  חבר הכנסת יצחק פינדרוס – אינו נוכח; חברת הכנסת שרון ניר – אינה נוכחת; חברת הכנסת אימאן ח'טיב יאסין – אינה נוכחת; חבר הכנסת ואליד אלהואשלה, בבקשה

אמיר אוחנה:  עד שלוש דקות לרשותך

וליד אל-הואשלה: מכובדי היושב-ראש, חבריי חברי הכנסת, כל פעם שיש סקרים בטלוויזיה, יש הצהרות דרמטיות

וליד אל-הואשלה:  לאחרונה אנחנו רואים שבן גביר נוסק בסקרים, והמתחרה שלו, סמוטריץ', מתחת לאחוז החסימה, נופל

וליד אל-הואשלה:  ומה הוא עושה על מנת לשפר את המצב שלו בסקרים ובימין? הוא תוקף את רע"מ, את מפלגת רע"מ

וליד אל-הואשלה:  מוצא סיבה לתקוף את המפלגה שלנו, את העמותות שלה

וליד אל-הואשלה:  בפעם שעברה, כשהסקרים הורידו אותו, הוא הביא רעיון – רעיון טרנספר לעזתים לכיוון מצרים

וליד אל-הואשלה:  כל פעם יש משהו אחר

וליד אל-הואשלה:  והיום הוא משגר מכתב ליועצת המשפטית לממשלה על מנת לחקור את רע"מ

וליד אל-הואשלה:  אבל אנחנו לא שמענו את הטענות של סמוטריץ' כשנתניהו רצה את רע"מ בתוך הממשלה

וליד אל-הואשלה:  בואו נשים את האמת על השולחן

וליד אל-הואשלה:  אגב, אנחנו בעד בדיקה של גורמי אכיפה תמיד, והעמותות של רע"מ תחת בדיקה – הן היו כל הזמן

וליד אל-הואשלה:  אבל הוא לא רוצה את השותפות ואת המעורבות, את ההשפעה של החברה הערבית בתוך הממשלה

וליד אל-הואשלה:  הוא רוצה למנוע אפשרות שרע"מ תהיה מעורבת ושתהיה לה השפעה בתוך הממשלה הבאה

וליד אל-הואשלה:       אנחנו רוצים שלציבור הערבי כן תהיה השפעה

וליד אל-הואשלה:  למה? ולמה? אנחנו רוצים את הזכויות שלנו, שיטפלו בסוגיות של החברה הערבית, בפשיעה

וליד אל-הואשלה:  אגב, היריב של סמוטריץ', בן גביר, מזנק בסקרים למרות הכישלון שלו

וליד אל-הואשלה:  אדוני השר, 244 נרצחים ב-2023 - - -     

התיירות חיים כץ: - - -     

וליד אל-הואשלה: הבנת אותי?     

התיירות חיים כץ: לא

וליד אל-הואשלה: אף פעם לא שמעתי ממך התייחסות לנושא הנרצחים בחברה הערבית

וליד אל-הואשלה:  גם מראש הממשלה, שלקח על עצמו לטפל בנושא הזה – אין דיונים, אין ועדות, אין התייחסות

וליד אל-הואשלה:  ולכן, קל מאוד לתקוף את החברה הערבית, קל לתקוף את רע"מ; זה מה שמחפשים על מנת לעלות בסקרים

וליד אל-הואשלה:  תודה

אמיר אוחנה: תודה רבה לחבר הכנסת אלהואשלה

אמיר אוחנה:  אני מזמין את חבר הכנסת ווליד טאהא – אינו נוכח; חברת הכנסת נעמה לזימי – אינה נוכחת; חברת הכנסת מיכל מרים וולדיגר – אינה נוכחת; חברת הכנסת לימור סון הר מלך, בבקשה

אמיר אוחנה:  לאט-לאט

אמיר אוחנה:  את צריכה עזרה? בבקשה, גברתי, עד שלוש דקות לרשותך

לימור סון הר-מלך: אדוני היושב-ראש, חבריי חברי הכנסת, האם פעם חלמתם להיות הכוכב ה-51 בדגל ארצות הברית? האם ביקשתם להיות חלק ממדינות הכתר הבריטי? או אולי דמיינתם שתהיו קולוניה צרפתית? פשוט לפי התנהלותן של אותן מדינות אנחנו חלק בלתי נפרד מהן ואף מחויבים לשתף פעולה עם הסנקציות שהן מטילות על אזרחי מדינת ישראל

לימור סון הר-מלך:       הראל שרביט היה לוחם ומפקד עז נפש

לימור סון הר-מלך:  הוא התנדב למילואים, שוחרר, התעקש לחזור ולהילחם בעזה, ונפל

לימור סון הר-מלך:  להראל הייתה חווה סמוך ליישוב חמרה, בבקעת הירדן

לימור סון הר-מלך:  יחד עם אחיו משה – הוא הפריח את השממה, שמר על אדמות המולדת וסבל באופן יום-יומי מהתנכלויות של ערבים ופעילי שמאל קיצוני

לימור סון הר-מלך:  משה אחיו נותר בחווה ומנהל אותה יחד עם רעייתו

לימור סון הר-מלך:  משה לא נשבר מניסיונות הפגיעה של הערבים בו

לימור סון הר-מלך:  משה אינו נכנע לפעילי שמאל שמגיעים בכל סוף שבוע, והחווה שלהם, ברוך ה', פורחת וגדלה

לימור סון הר-מלך:       עילי פדרמן הגיבור נפצע בפגיעת RPG ב-D9 שעליו נהג

לימור סון הר-מלך:  הוא פונה לבית החולים, התאושש, ומייד חזר להילחם בחירוף נפש באויב הנאצי בעזה, כשכל גופו רווי ברסיסים, כולל עיניו

לימור סון הר-מלך:  קמפיין אלימות המתנחלים שטוו בתחכום רב ארגוני השמאל הרדיקלי מתחיל לתת את אותותיו

לימור סון הר-מלך:  הקמפיין המרושע, שמתעלם לחלוטין מהמציאות, הופך את הערבים לקורבנות ואת המתיישבים לדמון – אותו קמפיין שעובד כל כך

לימור סון הר-מלך:       על משה, עילי ועוד למעלה מ-30 מתיישבים אזרחי מדינת ישראל הוטלו סנקציות על ידי הממשל בארצות הברית, הממשל הבריטי והממשל הצרפתי

לימור סון הר-מלך:  חשבונות הבנק של חלקם נחסמו בלי אפשרות ערעור

לימור סון הר-מלך:  אז כן, רובכם ינידו ראש וימצאו תירוצים מדוע אנחנו צריכים להחריש

לימור סון הר-מלך:  אבל אם אתם חושבים שזה לא יגיע אליכם, טעות גדולה בידיכם

לימור סון הר-מלך:  משה וחבריו הם רק בלון ניסוי

לימור סון הר-מלך:  בלון ניסוי של השמאל הקיצוני שמבין שאם הוא יתחיל את גלגל השלג הזה, הגלגל לא יעצור

לימור סון הר-מלך:  חיילינו יהיו חשופים אף הם לסנקציות, ואחר כך כל אזרחי מדינת ישראל

לימור סון הר-מלך:  והכול, הכול, בגלל שהחלטנו לשתוק כאשר דובר ב-30 מתנחלים, ובליבנו חשבנו: מה לנו ולהם?      אני קוראת לכם – לך, אדוני ראש הממשלה, ולכם השרים – באחריותכם וסמכותכם להתערב באירוע המתגלגל המטורף הזה ולעשות הכול כדי לעצור אותו

לימור סון הר-מלך:  אזרחי ישראל נושאים אליכם עיניים כמי שעומדים בראש המערכת ומצפים לגילוי מנהיגות והתערבות מיידית עד שתוסר אחרונת הסנקציות, וזאת חובתכם לציבור בישראל

לימור סון הר-מלך:       אני קוראת לכם, חבריי חברי הכנסת, אל תחרישו

לימור סון הר-מלך:  אני יודעת, קשה לצאת נגד ידידתנו, קשה לצאת בעד 30 מתנחלים, חלקם עם גוזמבות וכיפות גדולות

לימור סון הר-מלך:  אך אתם חייבים

לימור סון הר-מלך:  אתם חייבים לא רק למשה ועילי, שהקריבו קורבן עצום עבורכם, אלא גם עבור כל אזרח ישראלי שיוטלו עליו סנקציות

לימור סון הר-מלך:  מי ייתן וגם חברי הבית הזה ידעו לצפות למרחוק ויבינו את הסכנה הגדולה בלהיות מדינת חסות, נטולת יכולת בחירה ותלויה בחסדי העולם

לימור סון הר-מלך:  תודה רבה

אמיר אוחנה: תודה לגברתי

אמיר אוחנה:  וכעת אני מזמין את חבר הכנסת חמד עמאר – אינו נוכח; חבר הכנסת מיקי לוי – מוותר; חברת הכנסת עאידה תומא סלימאן, מבקשת? בבקשה

אמיר אוחנה:  אחריה, אחרון הדוברים – חבר הכנסת עמית הלוי

אמיר אוחנה:  ונעבור להצבעה

אמיר אוחנה:  אלא אם כן, השר ירצה לסכם מטעם הממשלה? לא

אמיר אוחנה:  בסדר גמור

אמיר אוחנה:  עד שלוש דקות לרשותך

עאידה תומא סלימאן: תודה רבה

עאידה תומא סלימאן:  כבוד היושב-ראש, קודם כול, יבורכו חברי הכנסת שיזמו את החוק הזה – אני כבר אמרתי את דעתי

עאידה תומא סלימאן:  זה חוק חשוב, סיוע לקבוצות הכי מוחלשות, והגיוני יותר מכול

עאידה תומא סלימאן:  אבל רציתי להתייחס לנושא שהיה היום בדיון בוועדה לביקורת המדינה

עאידה תומא סלימאן:  היום התקיים דיון מאוד ארוך, ואני מאוד מעריכה את היוזמה של יושב-ראש הוועדה לקיים את הדיון הזה כדיון מעקב על יישום תוכניות מיגור תופעת הפשיעה באוכלוסייה הערבית

עאידה תומא סלימאן:  ואני חייבת להגיד: אם היינו מתוסכלים עד עכשיו, ואם הרגשנו כעס, ואם הרגשנו פחד וחוסר ביטחון, יצאנו מהישיבה הזאת עם כל הרגשות האלה אפילו כפליים; במיוחד לאור העובדה שזה לא לתדהמתנו, כי הרגשנו את זה וידענו את זה וקיבלנו גושפנקה מאוד ברורה למה שאנחנו אומרים – לא אכפת לממשלה, ולשר במיוחד, מיישום התוכניות שיש להם כבר בין הידיים

עאידה תומא סלימאן:  הושארו להם כירושה

עאידה תומא סלימאן:  היה אפשר ליישם אותן ולהמשיך למגר את תופעת הפשיעה שגובה מאיתנו מחירים כבדים

עאידה תומא סלימאן:  ובמקום זה – אתם זוכרים שבחודש מאי בשנה שעברה עמדתי על הדוכן הזה בדיון 40 החתימות וראש הממשלה ישב שם ואמר לי: את צודקת, והזמין אותנו לישיבה והקים ועדה בין-משרדית

עאידה תומא סלימאן:  אז הינה, אני מבשרת לכם: ישבו פעמיים בוועדה הזאת ולא עשו כלום

עאידה תומא סלימאן:  לא בוצע כלום

עאידה תומא סלימאן:       אני חייבת להגיד שהבושה היותר גדולה והוספת החטא על הפשע הן ההחלטה לקצץ בתקציבים של תוכנית המיגור לתופעת הפשיעה, למגפת הפשיעה

עאידה תומא סלימאן:  הם רוצים לקצץ 15% מהתוכנית הזאת ומכלל התוכניות שעומדות לחיזוק האוכלוסייה הערבית

עאידה תומא סלימאן:  אז אני שואלת שאלה: הקיצוץ לכל משרדי הממשלה ובכל התקציבים הוא 5% לשנה אחת, והקיצוץ לאוכלוסייה הערבית הוא 15% לשלוש שנים

עאידה תומא סלימאן:  זה מה שנקרא שוויון? זה מה שנקרא צדק? זה בדיוק מגה פיגוע בזכויות האוכלוסייה הערבית וברצון שלה לחיות בכבוד

עאידה תומא סלימאן:  אני מקווה מאוד שבמאבק על התקציב יהיו כלל חברי הכנסת, לא רק אלה שאכפת להם מהאוכלוסייה הערבית, ואפשר גם שלא יהיה אכפת להם

עאידה תומא סלימאן:  הפשיעה תגיע לכולם

עאידה תומא סלימאן:  כולכם צריכים לעמוד במאבק הזה

עאידה תומא סלימאן:  אני מאוד מקווה שזה מה שנעשה

אמיר אוחנה: תודה לגברתי

אמיר אוחנה:  וחבר הכנסת עמית הלוי – אינו נוכח

אמיר אוחנה:  חבר הכנסת מישרקי מבקש לסכם או שנעבור להצבעה?      

יונתן מישרקי: לא

אמיר אוחנה: אם כן, חברי הכנסת, אנחנו עוברים להצבעה

אמיר אוחנה:  אנא שבו במקומותיכם

אמיר אוחנה:  אנחנו מצביעים כעת על הצעת חוק העונשין (תיקון מס' 150) (הפחתת תוספת הפיגור על אי-תשלום קנס), התשפ"ד–2024, בקריאה הראשונה

אמיר אוחנה:  הצבעה כעת

אמיר אוחנה: בעד ההצעה להעביר את הצעת החוק לוועדה – 11 

אמיר אוחנה: נמנעים – אין  

אמיר אוחנה: 11 בעד, אין מתנגדים ואין נמנעים

אמיר אוחנה:  אני קובע כי הצעת חוק העונשין (תיקון מס' 150) (הפחתת תוספת הפיגור על אי-תשלום קנס), התשפ"ד-2024, אושרה בקריאה הראשונה ותחזור לוועדת החוקה חוק ומשפט, לצורך הכנתה לקריאה השנייה והשלישית

אמיר אוחנה: [מס' כ/991; דברי הכנסת, חוב' י"ז, ישיבה 145; נספחות

אמיר אוחנה: ] 

אמיר אוחנה: וכעת נעבור לנושא הבא על סדר-היום: הצעת חוק מימון הוצאות למשפחות שבויים, חטופים ונעדרים (תיקון מס' 2) (זכאות למענק אחים ולילדים מעל גיל 21), התשפ"ד–2024, בקריאה השנייה והשלישית

אמיר אוחנה:  אני מזמין את חבר הכנסת ישראל אייכלר, יושב-ראש ועדת העבודה והרווחה, להציג את הצעת החוק

אמיר אוחנה:  עד שיעלה חבר הכנסת אייכלר אני אומר כי אני חושב שהצעת החוק הזאת היא ביטוי לכך שהפרלמנט קשוב לרחשי העם

אמיר אוחנה:  שמענו את הטענה שעלתה לגבי החוק הקודם, שהעברת בכישרון רב, ואני מבין שכאן מגיע התיקון בעקבות הערות הציבור

אמיר אוחנה:  אנא, חבר הכנסת אייכלר, הבמה לרשותך

אמיר אוחנה:  עד עשר דקות לרשותך, אדוני

ועדת העבודה והרווחה): תודה, אדוני היושב-ראש

ועדת העבודה והרווחה):  כבוד השר, חברי הכנסת – אכן, כפי שאמרת, אדוני היושב-ראש, הכנסת מתגלה בתפארתה בכל הנושאים הנוגעים לעזרה שאנחנו יכולים לתת לחטופים ולבני משפחותיהם, לפחות בעניינים הכלכליים והמעטפת והעידוד שאנחנו יכולים לתת

ארז מלול: הכנסת חוקקה חוק של מענק למשפחות החטופים, כדי שיוכלו להתקיים לא רק במה שנקרא הרובד הראשון של התקציב החודשי, הסיוע החודשי – גם מענק של 90,000 שקל לכל משפחה

ארז מלול:  אכן, זה עזר מאוד מאוד למשפחות

ארז מלול:  אבל בדרך, בחקיקה, או בהצעות שעלו וירדו, ובחישובים – איך אומרים, תמיד הילד הטוב ביותר נשאר בחוץ

ארז מלול:  ואז העירו לנו שיש גילאים – קודם דיברנו על גיל 21 עד גיל 22, אחר כך מתברר שגם מגיל 18 יש איזה צורך בתיקון

ארז מלול:  עשינו את התיקון, ואני עכשיו רוצה להסביר אותו

ארז מלול:  ולכן, אני אומר, אדוני היושב-ראש – מה ההצעה שאנחנו מציעים פה

ארז מלול:       אנחנו מגישים בפני הכנסת לקריאה שנייה ושלישית את הצעת חוק מימון הוצאות למשפחות שבויים, חטופים ונעדרים (תיקון מס' 2), התשפ"ד–2024

ארז מלול:  הצעה זו היא הצעת חוק פרטית של חבר הכנסת ינון אזולאי ושלי, והצטרפו חברי כנסת רבים מסיעות שונות, גם מהקואליציה וגם מהאופוזיציה כאחד

ארז מלול:  חוק מימון הוצאות למשפחות שבויים, חטופים ונעדרים תוקן בעקבות מתקפת הטרור הרצחני שהחלה ב-7 באוקטובר, שבו נחטפו אזרחים וחיילים רבים לרצועת עזה, במטרה לתת מענה לבני משפחה של שבויים, חטופים ונעדרים שמשתתפים במאמץ לשחרורם

ארז מלול:  כדי לאפשר להם את זה, נקבעה בין היתר זכאות למענק תלת-חודשי בסכום נוסף של 21,000 שקלים חדשים גם לכל אחד מהאחים והילדים של השבוי, של החטוף, או של הנעדר

ארז מלול:  אני אגיד את זה בשפה פשוטה: בהתחלה היה מדובר על כך שנותנים למשפחה 90,000 שקל, ואמרו לנו: איפה האחים? אז אפשרנו גם לאחים מענק של 21,000 שקל לשלושה חודשים

ארז מלול:  כך יוצא שכל חודש זה בערך 7,000 שקל

ארז מלול:      ואולם, הזכאות למענק הזה הותנתה בכך שלא משולמים להם או בעדם תשלומים חודשיים אחרים לפי חוק תגמולים לבני משפחה של חטופים ונעדרים בפעולות איבה, התשפ"ד–2023

ארז מלול:  אני אסביר גם איך זה עובד

ארז מלול:  בעד ילד של חטוף משולמים תגמולים חודשיים עד גיל 21, ואילו בעד אח של חטוף זכאים ההורים לתוספת לתגמולים האלה עד הגיעו לגיל 22

ארז מלול:  ולכן, יצא שהאח עצמו היה זכאי למענק רק לאחר הגיעו לגיל 22, אף על פי שסכום התוספת שמקבל ההורה בעד אח קטן לאין שיעור מסכום המענק

ארז מלול:  בנוסף, ילד של חטוף שהוא יתום מהורהו השני, או ששני ההורים חטופים רחמנא ליצלן, זכאי לתגמולים המשולמים לבן משפחה של נספה שהוא יתום משני הוריו עד גיל 25 לפחות

ארז מלול:  בחלק מהמקרים יוצא שהתגמול החודשי קטן מסכום המענק

ארז מלול:  לכן, אפשרנו להם לקבל את המענק בקיזוז התגמול שהם מקבלים, כדי להשוות אותם לכל שאר הילדים המקבלים

ארז מלול:      במהלך דיון בוועדה בהכנה לקריאה הראשונה נשמעו הערות שביקשו להקדים את גיל הזכאות למענק לאחים ולילדים לא מגיל 21, אלא מגיל 18

ארז מלול:  אני חייב לציין שכל משרדי הממשלה, שבדרך כלל צריך להתווכח איתם – פה הם מייד אמרו: הן

ארז מלול:  לא הייתה שום שאלה ושום ויכוח

ארז מלול:  וגם פה, כי הילדים מגיל 18 נוטים גם לעסוק בשחרור החטופים – מי לא עוסק בזה במשפחה

ארז מלול:  הוועדה ביקשה ממשרדי הממשלה לבחון את התיקון

ארז מלול:  כמו שאמרתי, הם הסכימו מייד

ארז מלול:  ולכן הוחלט כי גיל הזכאות למענק ירד ל-18 שנים

ארז מלול:  אני מודה למשרדי הממשלה על כך שנעתרו לבקשתנו, ולאוזן הקשבת לצרכים שהועלו מן השטח

ארז מלול:  מענק זה ישולם, כמובן, רטרואקטיבית, כפוף לכל יתר תנאי הזכאות

ארז מלול:       כמו כן, מוצע לתקן את חוק הביטוח הלאומי, ולקבוע כי תשלומים ששולמו לפי הסכמים שנערכו ושייערכו עד ל-31 במרץ 2024 בין הממשלה והמוסד לביטוח לאומי בשל מלחמת חרבות ברזל לא ייחשבו להכנסה לעניין כל דין – זה תיקון מאוד חשוב

ארז מלול:  למרות שהוא קצת מורכב, אני אגיד את זה במשפט אחד: כל זמן שאנחנו אומרים שאנחנו נותנים עוד ועוד ועוד, אנשים עלולים לאבד

ארז מלול:  זה ייקרא שיש להם הכנסה גבוהה והם יאבדו זכויות אחרות

ארז מלול:  ולכן קבענו בחוק שהסכומים האלה אינם נחשבים להכנסה – זה תיקון חשוב מאוד – אלא אם נאמר אחרת

ארז מלול:  הוראה זו תחול רטרואקטיבית מיום 1 בינואר 2024, המועד שבו פקעה הארכה של ההוראה הקודמת בעניין הזה

ארז מלול:  זה מאפשר לכל האנשים שזכאים לקבל סכומים אחרים לא לפגוע בזכויות שהם צברו מסיבות אחרות

ארז מלול:  אנחנו מתפללים לשובם בשלום של כל החטופים ובמהרה, בבריאות איתנה, ובעזרת השם אנחנו נראה את כל החטופים חזרה בביתם בישראל

ארז מלול:  ההצעה הזאת אושרה בוועדה פה אחד ללא הסתייגויות

ארז מלול:  אני מבקש גם מהכנסת לאשר פה אחד את הצעת החוק בקריאה השנייה והשלישית

ארז מלול:       תודה ליועצת המשפטית יעל סלנט

ארז מלול:  היו צריכים לעמול הרבה כדי לעבור את כל המכשולים החשבונאיים והאפשרויות השונות לחשב את כל האופציות כדי שלא יהיה לנו ספק נוסף

ארז מלול:  ואכן, אני רוצה לומר שגם היום, לאחר שהחוק הונח על שולחן הכנסת, עלתה נקודה נוספת בנושא הקיזוז בגין הגמלה, ואני אומר זאת לפרוטוקול, כי אנחנו לא רצינו לעכב את החוק, והוסכם על המשרדים שהם יקיימו פרשנות מקלה שתאפשר במסגרת החוק לתת את התוספות האלה שמגיעות לאנשים כחוק

ארז מלול:  תודה ליועצת המשפטית יעל סלנט, לצוות הוועדה המנהלת ענת כהן שמואל, לאורית ארז ומעיין בן עמי, ולמנהל לשכתי הבלתי-נלאה איציק פיליפ

ארז מלול:  תודה רבה

ארז מלול:  אני מבקש להצביע בעד

ארז מלול: תודה רבה ליושב-ראש ועדת העבודה והרווחה חבר הכנסת הרב ישראל אייכלר

ארז מלול:  כאמור, להצעת החוק לא הוגשו הסתייגויות, אך הוגשו בקשות לרשות דיבור

ארז מלול:  אני מזמין את ידידי חבר הכנסת ינון אזולאי

ארז מלול:  בבקשה, עד חמש דקות

ינון אזולאי: תודה רבה לך, אדוני היושב-ראש

ינון אזולאי:  כבוד השרים, חבריי חברי הכנסת, האמת היא שאנחנו אמרנו ואומרים בוועדה שתיקון הצעת חוק כזאת זה תיקון בעצם של החוק שאז הוביל אותו הרב אייכלר, וכמובן גם עכשיו הרב אייכלר הוביל את החוק הזה ביד רמה

ינון אזולאי:  הרב אייכלר, אני אומר: הובלת את החוק העיקרי ביד רמה, במהירות, ועשית זאת גם הפעם

ינון אזולאי:  אז קודם כול, יישר כוח בראש ובראשונה

ינון אזולאי:  זה רק מראה שיש דברים שיש עליהם קונסנזוס

ינון אזולאי:  לצערנו, אני חושב שזה אחד המקרים הטרגיים ביותר שקרו לנו

ינון אזולאי:  אבל גם בוועדה וגם עכשיו אמרנו למשפחות החטופים שזה מעט, אולי טיפה מן הים בהקלה בצער שיש להן, שלפחות בדבר הפעוט הזה – שלא יצטרכו גם עם זה להתעסק

ינון אזולאי:  כמו שאמרת, כל המשרדים באו ונרתמו לעניין הזה, ומגיע לכולם תודה רבה ויישר כוח על זה

ינון אזולאי:  אנחנו צריכים להמשיך להתפלל להשבתם של החטופים, ולעשות הכול – ואני יודע שגם מדינת ישראל בהשתדלות עושה את הכול

ינון אזולאי:  רק אתמול בבוקר עוד התעוררנו לבוקר שהיה משמח

ינון אזולאי:  ואני כולי תפילה שנמשיך ונשמח, ונראה את כולם חוזרים הביתה בריאים ושלמים, וכמה שיותר מהר

ינון אזולאי:       אני רוצה גם לומר תודה רבה לייעוץ המשפטי, ליעל סלנט, למנהלת הוועדה ענת שמואל כהן, וכמובן לצוות שלה; לאופיר כץ, שרק ביקשנו – מה שצריך, פטור – והוא באמת נרתם בכל הכוח לעניין הזה

ינון אזולאי:  גם בחוק הקודם, גם בתיקון החוק הזה

ינון אזולאי:  אתה יודע

ינון אזולאי:  מירב בן ארי, קואליציה-אופוזיציה

ינון אזולאי:  חיים ילין, שאני אומר את זה שוב ושוב: הוא עובד למען העוטף, למענם

ינון אזולאי:  החוק הזה נולד, אצלי בכל אופן, אצל שני אנשים – חיים ילין והיועצת המשפטית לכנסת שגית אפיק, ואני לא הייתי מודע

ינון אזולאי:  כשיצאנו לדבר ביחד, וביקשו להגיש את החוק הזה, לעשות את התיקון הזה - - -      

ארז מלול: חבר הכנסת מיקי לוי, להוריד ווליום

מיקי לוי: אני מתנצל

ינון אזולאי: אני רוצה להגיד לך שהם נרתמו לעניין

ינון אזולאי:  שגית, היועצת המשפטית, נרתמה וגם לה מגיע יישר כוח ותודה רבה על כך

ינון אזולאי:  כמובן, תודה רבה – גם אצלי, אתה יודע, יש יועץ חקיקה, ותמיד בסופו של דבר הם המגישים – לעו"ד גיל גולן, אז יישר כוח, תודה רבה

ינון אזולאי:  ולצוות לשכתי, שעושה עבודה טובה כל השנה

ינון אזולאי:      התפקיד שלנו כחברי כנסת, כשליחי ציבור, הוא להיות קשובים לאזרחים, למען כולם

ינון אזולאי:  זה אומר שכשלפעמים מגיעה פנייה – לא להשליך אותה

ינון אזולאי:  כל פנייה צריכה להיבדק, כי רק כך אנחנו יכולים לייצר תיקון עוולות

ינון אזולאי:  פה זה תיקון טעות ולא עוולה, כי לאף אחד לא היה תיקון

ינון אזולאי:  אולי למישהו יש איזה תקופה ומתעלמים ומתעלמים – פה לא הייתה התעלמות, ומייד כשזה הגיע עשינו את זה

ינון אזולאי:       אז רק להגיד לכולם תודה רבה, ובעזרת השם שנזכה לחבק את החטופים במהרה בריאים ושלמים

ינון אזולאי:  תודה רבה לכם

ארז מלול: תודה רבה לחבר הכנסת ינון אזולאי

ארז מלול:  חבר הכנסת מאיר כהן – אינו נוכח

ארז מלול:       לכן, רבותיי חברי הכנסת, נעבור להצבעה בקריאה שנייה על הצעת חוק מימון הוצאות למשפחות שבויים, חטופים ונעדרים (תיקון מס' 2) (זכאות למענק לאחים ולילדים מעל גיל 21), התשפ"ד–2024, כנוסח הוועדה

ארז מלול:  הצבעה

ארז מלול: בעד סעיפים 1–4 – 12 

ארז מלול: נמנעים – אין  

ארז מלול: להלן תוצאות ההצבעה: 12 בעד, אין מתנגדים ואין נמנעים

אחמד טיבי: ברוב יחסי של ח"כים ערבים

ארז מלול: אני קובע כי הצעת החוק אושרה בקריאה שנייה

ארז מלול:       נעבור להצבעה בקריאה השלישית על הצעת חוק מימון הוצאות למשפחות שבויים, חטופים ונעדרים (תיקון מס' 2) (זכאות למענק לאחים ולילדים מעל גיל 21), התשפ"ד–2024

ארז מלול:  הצבעה

ארז מלול: בעד החוק – 12 

ארז מלול: נמנעים – אין  

ארז מלול: להלן תוצאות ההצבעה: 12 בעד, אין מתנגדים

ארז מלול:  אני קובע כי הצעת חוק מימון הוצאות למשפחות שבויים, חטופים ונעדרים (תיקון מס' 2) (זכאות למענק לאחים ולילדים מעל גיל 21), התשפ"ד–2024, התקבלה בקריאה השנייה והשלישית ותיכנס לספר החוקים

ארז מלול:       חברות וחברי הכנסת, תם סדר-היום

ארז מלול:  הישיבה הבאה תתקיים מחר, יום רביעי, ה' באדר א' התשפ"ד, 14 בפברואר 2024, בשעה 11:00

ארז מלול:  ישיבה זו נעולה